સ્પોર્ટ્સ ડેસ્ક: ભારતના ફાસ્ટ બોલર મોહમ્મદ શમીએ સાથી ખેલાડીઓ સાથે 28માં જન્મ દિવસની ઉજવણી કરી હતી.શમી ભારતીય ટીમ સાથે ઇંગ્લેન્ડમાં ટેસ્ટ સિરીઝ રમી રહ્યો છે. શમીએ પોતાના ટ્વિટર એકાઉન્ટ પર કેટલીક તસવીરો શેર કરી છે. આ તસવીરમાં તે પૃથ્વી શો અને રિષભ પંત સાથે જન્મ દિવસની ઉજવણી કરતો નજરે પડે છે. શમીના બર્થ ડેને લઇ ગૂગલે લોકો વચ્ચે એક કન્ફ્યૂઝન ઉભુ કર્યુ હતું. ગૂગલ અને કેટલીક સાઇટ પર તેનો જન્મ દિવસ 3 સપ્ટેમ્બર, 1990ની જગ્યાએ 9 માર્ચ 1990 બતાવવામાં આવે છે. ક્રિકેટ આધારિત કેટલીક વેબસાઇટમાં શમીના જન્મ દિવસ 9 માર્ચ, 1990 બતાવવામાં આવ્યો છે. 3 સપ્ટેમ્બરે આઇસીસી અને બીસીસીઆઇએ મોહમ્મદ શમીને ટ્વીટ કરી શુભેચ્છા પાઠવી હતી.